President, bring asb. die bewyse | Netwerk24
President, bring asb. die bewyse
Deur Christina, Strand 14 Februarie 2020 00:00
Suid-Afrika was, volgens pres. Cyril Ramaphosa, ná oudpres. Nelson Mandela se vrylating bankrot en die ekonomie op sy knieë (12.02).
Ek daag die huidige regering en president uit om stawende feite daaroor op die tafel te plaas. Die ANC regeer sedert 1994. Plaas dus die verskillende staatsdepartemente se jaarlikse inkomstestate van die jare 1990 tot 1995 as bewyse. Geen departement is met reddingsboeie deur die staat gehelp nie. Elkeen moes jaarliks ’n skoon oudit handhaaf.
Daar was skole met vensters én onderwysers. Hospitale met skoon beddegoed én medisyne. Transport met treine sonder gebreekte ruite en afgebrande waens. Polisie wat nie die buurtwagte nodig gehad het om hul werk te doen nie. Krag sonder beurtkrag.
En só gaan die lysie aan.
Ons was een van die wêreld se voorlopers as dit by forensiese ondersoeke gekom het. Ons lugmag was van die beste ter wêreld, maar nou word sy geskiedenis nie erken nie.
President, ons is nie kinders nie en ook nie leke nie.